ในวิกฤต COVID-19 ธุรกิจที่เติบโตสวนทางธุรกิจอื่นๆ คือ E-Commerce ข้อใดไม่ใช่สิ่งที่ Amazon.com ทำเพื่อรับมือกับเรื่องนี้
1. บริหารจัดการพัสดุต่างๆ ที่จะถูกจัดส่งเป็นจำนวนมากหลังจากนี้
2. พัฒนาคลังสินค้าอัจฉริยะที่มีหุ่นยนต์เข้ามาช่วยควบคุมการบริหารพัสดุต่างๆ
3. ลดพนักงานลงกว่า 1 แสนคน
4. จ้างงานกว่า 1 แสนคน และ 75,000 คนตามลำดับ
คำตอบที่ถูกต้องคือ 3.  เนื่องจาก ในวิกฤต COVID-19 ธุรกิจที่เติบโตสวนทางธุรกิจอื่นๆ คือ E-Commerce เพราะคนต้องอยู่บ้าน และการซื้อสินค้าออนไลน์น่าจะปลอดภัยกว่าออกไปข้างนอก ทำให้ Amazon.com อยู่ระหว่างจ้างงานครั้งใหญ่เพื่อรับมือเรื่องนี้

จ้างงานเพิ่มอย่างต่อเนื่อง
นับตั้งแต่การระบาดของโรค COVID-19 ทาง Amazon.com มีการจ้างงานอย่างต่อเนื่อง นับตั้งแต่เดือนมี.ค. กับเม.ย. ที่จ้างงานกว่า 1 แสนคน และ 75,000 คนตามลำดับ และช่วงต้นเดือนก.ย. บริษัทได้จ้างงานอีก 33,000 ตำแหน่ง ซึ่งทั้งหมดนี้ทำไปเพื่อรับมือกับการเติบโตของธุรกิจในช่วง COVID-19

อย่างไรก็ตามการจ้างงานจำนวนดังกล่าวอาจไม่เพียงพอ เพราะล่าสุด Amazon.com อยู่ระหว่างจ้างงานอีกกว่า 1 แสนคน เปิดรับทั้งพนักงานประจำ และพนักงานพาร์ทไทม์ เน้นที่การรับผิดชอบงานเกี่ยวกับแพ็ค และจัดส่งพัสดุ หรือทำงานในฝั่งบริหารจัดการพัสดุต่างๆ ที่จะถูกจัดส่งเป็นจำนวนมากหลังจากนี้

ขณะเดียวกัน Amazon.com ยังพัฒนาคลังสินค้าอัจฉริยะที่มีหุ่นยนต์เข้ามาช่วยควบคุมการบริหารพัสดุต่างๆ แต่ถึงอย่างไรบริษัทยังต้องการคนจำนวนมากเข้ามาช่วยดูแลด้วย โดยเฉพาะในช่วงปลายปีที่จะมีการสั่งซื้อสินค้าจำนวนมากเพื่อไปมอบให้คนอื่น หรือเป็นของขวัญของตัวเองในช่วงเทศกาล

นับถึงสิ้นเดือนมิ.ย. Amazon.com มีการจ้างงานกว่า 8.76 แสนคน และน่าจะเพิ่มมากกว่านี้อีก เพราะภาพรวม E-Commerce มีการเติบโตอย่างต่อเนื่อง แต่น่าเสียดายที่การจ้างงานนั้นเกิดขึ้นในสหรัฐอเมริกา และแคนาดา เป็นหลัก ต้องรอลุ้นว่าจะมีการจ้างงานเพิ่มในภูมิภาคอื่นหรือไม่